༄༅།།གྲོགས་པོ་རྡོ་རྗེ་ཚེ་བརྟན་ལགས་ནས་ད་ལོའི་ལོ་སྟོད་ལགཅིག་དགུ་གྱ་བཞིཟེར་བའི་སྒྲུང་རྩོམ་འདི་ཡོངས་སུ་བསྒྱུར་ཚར་ཏེ་ང་ལ་བཏང་ཡོང་ནས་ཡིག་ནོར་དང་བརྗོད་མི་བདེ་བའི་ཚིག་རྣམས་ལ་ཅིག་བལྟ་རོགས་དང་།ད་དུང་སྔོན་གླེང་ལྟ་བུ་ཞིག་ཀྱང་འབྲི་རོགས་ཟེར།ངས་ཁོང་གི་བསྒྱུར་རྩོམབྱོལ་སོང་གི་གཞིས་ཀལ་སྔོན་གླེང་བྲིས་ནས་དེ༢༠༡༡ལོར་ཀན་སུའུ་མི་རིགས་དཔེ་སྐྲུན་ཁང་ནས་དཔེ་སྐྲུན་བྱས།སྔ་མ་དཔེ་སྐྲུན་བྱས་ནས་ཕྱི་མ་ཡིག་སྒྱུར་བྱས་ཚར་བའི་བར་ལོ་ངོ་ཧྲིལ་བོ་གཉིས་ཀྱང་འགོར་མེད།ངའི་ཚོར་སྣང་ལ་ཁ་རྩང་ངས་བྱོལ་གཞིས་ཀ་ཞེས་པ་ལ་སྔོན་གླེང་བྲིས་པ་དང་དེ་རིང་གཅིག་དགུ་གྱ་བཞིལ་སྔོན་གླེང་འབྲི་གི་ཡོད་པའི་ཚོར་བ་ཞིག་སྐྱེས།ལོ་ངོ་གཅིག་ལྷག་གི་དུས་ཡུན་གྱི་ནང་ལ་སྤྱི་ལོ་༢༠༡༣ལོ་ཡན་གྱི་ལོ་ངོ་བརྒྱའི་རིང་གི་འཛམ་གླིང་གི་སྒྲུང་རྩོམ་ཡག་ཤོས་གཅིགའཛམ་གླིང་གི་སྐད་ཡིག་སྣ་གྲངས་༦༢ལ་བསྒྱུར་ཡོད་པ།རྒྱ་ནག་ལྟ་བུ་གཅིག་པོ་ལ་མཚོན་ན་འགྱུར་སྣ་གྲངས་བཅོ་ལྔ་ཡོད་ཅིང་དཔེ་སྐྲུན་ཐེངས་བཅོ་ལྔ་ལ་བྱས་ཡོད་པའི་སྒྲུང་རྩོམ་འདི་འདྲའི་གལ་ཆེན་ཞིག་རང་རེའི་བོད་སྐད་དུ་ཀློག་རྒྱུའི་གོ་སྐབས་འདི་བྱུང་སྐབས་རྡོ་རྗེ་ཚེ་བརྟན་ལགས་ལ་རྗེས་སུ་ཡི་རངས་ཤིག་ཤོར།